CELEX: 62019TN0318
Language: sl
Date: 2019-05-23 00:00:00
Title: Zadeva T-318/19: Tožba, vložena 23. maja 2019 – Thunus in drugi/EIB

22.7.2019   
            
            
               SL
            
            
               Uradni list Evropske unije
            
            
               C 246/36
            
         
      Tožba, vložena 23. maja 2019 – Thunus in drugi/EIB
      (Zadeva T-318/19)
      (2019/C 246/38)
      Jezik postopka: francoščina
      
         Stranke
      
      
         Tožeče stranke: Vincent Thunus (Contern, Luksemburg) in 7 drugih tožečih strank (zastopnica: L. Levi, odvetnica)
      
         Tožena stranka: Evropska investicijska banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  tožbo razglasi za dopustno in utemeljeno, vključno z ugovorom nezakonitosti;
               
            
                  —
               
               
                  posledično,
                  
                              —
                           
                           
                              za ničen razglasi sklep v plačilnih listih tožečih strank za februar 2019, s katerim je bila določena letna prilagoditev osnovne plače, ki je bila omejena na 0,8 % za leto 2019, posledično pa naj se za nične razglasijo podobni sklepi, vsebovani v poznejših plačnih listih;
                           
                        
            
                  —
               
               
                  posledično toženi stranki naloži
                  
                              —
                           
                           
                              plačilo premoženjske škode iz naslova (i) zneska plače, ki ustreza uporabi letne prilagoditve za leto 2019, in sicer 1,2 % za obdobje od 1. januarja 2019 do 31. decembra 2019; (ii) zneska plače, ki ustreza posledicam uporabe letne prilagoditve 0,8 % za leto 2019 od zneska plač, ki bodo izplačane od januarja 2019; (iii) zamudnih obresti od zneska plač, ki se dolgujejo vse do popolnega plačila dolgovanih zneskov, pri čemer se mora stopnja zamudnih obresti, ki se uporabi, izračunati na podlagi stopnje, ki jo Evropska centralna banka določi za operacije glavnega refinanciranja, ki se uporabljajo v zadevnem obdobju, ki se povečajo za tri točke;
                           
                        
            
                  —
               
               
                  toženi stranki v okviru ukrepov procesnega vodstva naloži, če tega ne bo storila sama, da predloži te dokumente:
                  
                              —
                           
                           
                              sklep sveta direktorjev EIB z dne 18. julija 2017 (CA/505/17);
                           
                        
                              —
                           
                           
                              poročilo pododbora za prejemke upravnega odbora za december 2018;
                           
                        
                              —
                           
                           
                              sklep upravnega odbora z dne 11. decembra 2018 (Priloga 3 k PV/19/01);
                           
                        
                              —
                           
                           
                              sklep usmerjevalnega odbora z dne 30. januarja 2019 (MC-018-ADM-20190130);
                           
                        
                              —
                           
                           
                              zapis direktorata za kadrovske zadeve z dne 18. januarja 2019 (CS-PERS/HRPLC/DIR/2019-001/ABGS);
                           
                        
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo v zvezi s sklepom sveta direktorjev z dne 18. julija 2017 dva tožbenega razloga, v zvezi s sklepoma upravnega odbora z decembra 2018 in januarja 2019 pa štiri tožbene razloge.
      V zvezi s sklepom sveta direktorjev z dne 18. julija 2017:
      
                  1.
               
               
                  Prvi tožbeni razlog se nanaša na kršitev načela pravne varnosti;
               
            
                  2.
               
               
                  Drugi tožbeni razlog se nanaša na kršitev legitimnega pričakovanja in pridobljenih pravic.
               
            V zvezi s sklepoma usmerjevalnega odbora iz decembra 2018 in januarja 2019:
      
                  1.
               
               
                  Prvi tožbeni razlog se nanaša na nepristojnost avtorja izpodbijanega akta ter na kršitev člena 18 poslovnika.
               
            
                  2.
               
               
                  Drugi tožbeni razlog se nanaša na kršitev postopkovnih jamstev iz člena 41 Listine Evropske unije o temeljnih pravicah.
               
            
                  3.
               
               
                  Tretji tožbeni razlog se nanaša na kršitev pravice do posvetovanja s kolegijem.
               
            
                  4.
               
               
                  Četrti tožbeni razlog se nanaša na kršitev načela sorazmernosti.
                  V zvezi z odškodninskim zahtevkom tožeče stranke zahtevajo plačilo razlike dolgovane plače, torej 1,2 % od 1. januarja 2019 (vključno z vplivom tega povečanja na denarne dajatve), povečane za zamudne obresti.